Čudesno! Milan Bandić uhljebio je u gradskoj upravi obitelj...

Zoran Nevistić (62) zaposlio se u zagrebačkoj gradskoj upravi, a onda su za njim došli supruga, sinovi, snaha te šogorica. Nevistić kaže kako su se svi javili na natječaj i prošli proceduru

<p>Svi su oni dobili posao sukladno svim propisima. Ne znam od kud zle glasine o pogodovanju, rekao je <strong>Zoran Nevistić.</strong></p><p>Ovaj 62-godišnjak rodom iz Tomislavgrada, inače<strong> pročelnik Službe za mjesnu samoupravu u Gradu Zagrebu</strong>, na poslu se osjeća kao kod kuće. Kako piše Jutarnji list u različitim službama gradske uprave zaposleni su mu supruga Snježana, sinovi Ante i Filip, snaha Iva te šogorica Roža Nevistić.</p><p>- Prijavili su se na raspisane natječaje, prošli proceduru i prema svim propisima dobili posao - komentirao je Zoran Nevistić. Dodao je kako njegov mlađi sin Filip još nije zaposlenik Gradske uprave, već da se samo prijavio na natječaj.</p><h2>Mlađi sin čeka na rješenje</h2><p>Ipak, postoji dokument koji dokazuje da je Nevistićev mlađi sin primljen u službu, ali da još čeka na na rješenje o rasporedu na radno mjesto. Stariji sin Anto nedavno je promaknut, ali je promaknuće poništeno nakon što su se novinari Jutarnjeg lista počeli zanimati za njihov slučaj.</p><p>- Riječ je o novom slučaju stare bolesti grada Zagreba koja se zove - nepotizam - komentrao je zapošljavanje Nevistićevih Dominik Etlinger, predsjednik odbora za mladež Gradske skupštine grada Zagreba. Dodaje da su privilegije koje određeni pojedinci imaju i uživaju, na uštrb drugih poštenih građana, sramotne i jednostavno trebaju prestati.</p><p>- To su ljudi bez srama koji zapošljavaju čitave obitelji. Građani ovakve stvari mogu promijeniti na sljedećim lokalnim izborima - prokomentirao je Etlinger. Da ovaj slučaj zapošljavanja putem raznih veza nije usamljen potvrđuju i naši sugovornici iz direkcije Zagrebačkog holdinga koji su za naš tjednik Express progovorili o najezdi kadrova zaposlenih bez ikakvog natječaja u tom megapoduzeću.</p><p>- To više nije moguće pratiti. Toliko ih dolazi u podružnice Holdinga i gradske tvrtke da je sve teško prebrojati - kazao je naš izvor iz Holdinga.</p><h2>Teško je sve pobrojati</h2><p>Javnost je iznenadio slučaj zapošljavanja bivše hrvatske Miss Universe Sare Ivanković koja je do radnog mjesta voditeljice projekta u direkciji Holdinga došla bez natječaja sredinom listopada prošle godine. Prebačena je u ZET, a razlog je navodno prijateljstvo čelnice Zagrebačkog holdinga Ane Stojić Deban s njezinim suprugom. U Vodoopskrbi i odvodnji zaposlen je Ivan Gabrić, sin bivšeg metkovskog gradonačelnika Stipe Gabrića Jamba. U Holdingu je zaposlena kći splitskog gradonačelnika Ive Baldasara i mnogi drugi. </p>